rejauldu/bengali-wikipedia huggingface dataset:
মার্ক রেগেভ ( হিব্রু: מארק רגב‎, ) (জন্ম-১৯৬০) একজন ইসরায়েলি কূটনীতিক ও সরকারি কর্মকর্তা, এবং সেপ্টেম্বর ২০১৫ পর্যন্ত যুক্তরাজ্যে ইসরায়েলের রাষ্ট্রদূত  ছিলেন। ইতিপূর্বে, তিনি ছিলেন ইসরায়েলি প্রধানমন্ত্রীর  প্রধান মুখপাত্র, এ পদে তিনি ২০০৭ হতে ২০১৫ পর্যন্ত দায়িত্ব পালন করেন। অস্ট্রেলিয়ায় জন্মগ্রহণকারী মার্ক রেগেভ ১৯৮২ সালে ইসরায়েলে চলে যান।   প্রারম্ভিক জীবন  মার্ক রেগেভ এর পূর্বে নাম ছিল মার্ক ফ্রেইবার্গ। তার জন্ম হয়েছিল অস্ট্রেলিয়ার মেলবোর্নে, ১৯৬০ সালে এবং মার্টিন ও ফ্রেডা ফ্রেইবার্গ হলেন তার বাবা ও মা। তিনি মাউন্ট স্কোপাস মেমোরিয়াল কলেজে পড়েন। এরপর মেলবোর্ন ইউনিভার্সিটি হতে রাষ্ট্রবিজ্ঞান ও ইতিহাস বিষয়ে স্নাতক ডিগ্রী লাভ করেন। তিনি রাষ্ট্রবিজ্ঞান বিষয়ে হিব্রু ইউনিভার্সিটি অফ জেরুজালেম হতে, এবং ব্যবস্থাপনায়  বোস্টন ইউনিভার্সিটি হতে মাস্টার্স ডিগ্রী নেন।  রেগেভ তার যৌবনে, ইহুদ হাবোনিয়াম (Ichud Habonim) নামে একটি ইহুদি সমাজবাদী যুব দলের এবং  মেলবোর্ন ইউনিভার্সিটির ইহুদি ছাত্র সংগঠন এর সদস্য ছিলেন। তিনি  ১৯৮২ সালে ইসরায়েলে চলে যান এবং কিব্বুত্জ তেল কাৎজির নামক যায়গায় কর্মরত ছিলেন। তিনি  ইসরায়েলে তার নাম ফ্রেইবার্গ হতে হিব্রুতে রুপান্তরিত করে রেগেভ রাখেন।   কর্মজীবন  রেগেভ আন্তর্জাতিক সম্পর্ক ও কৌশলের উপর একজন প্রভাষক হিসেবে ইসরাইল প্রতিরক্ষা বাহিনী স্টাফ কলেজে তার কর্মজীবন শুরু করেন। ১৯৯০ সালে তিনি পররাষ্ট্র মন্ত্রণালয়ে যোগ দিয়ে, হংকং কূটনীতিক মিশনের উপপ্রধান, এবং বেইজিং ও ওয়াশিংটন ডিসি তে ইসরাইলী দূতাবাসের মুখপাত্র হিসেবে নিযুক্ত ছিলেন। ২০০৪ হতে ২০০৭ পর্যন্ত রেগেভ জেরুজালেমে পররাষ্ট্র মন্ত্রণালয়ের মুখপাত্র হিসেবে করেন।  দায়িত্বপালণ কালে ইংরেজি ভাষার প্রচার মাধ্যম হতে রেগেভ প্রশংসা ও সমালোচনা উভয়ই পেয়েছেন। তিনি ইসরাইল এর পক্ষে ২০০৬ সালের লেবাননের সাথে ২য় যুদ্ধ, ২০০৮-০৯ সালের গাজা আক্রমণ, ২০১২ সালে অপারেশন পিলার অফ ডিফেন্স, এবং  ২০১৪ পুনরায় গাজায় সংঘর্ষ ও অপারেশন ব্রাদার্স কিপার নামের সমুদয় অভিযানে মুখপাত্র ছিলেন।  ২০১৪ সালের আগস্ট মাসে, রেগেভ যুক্তরাজ্যে ইসরায়েলের রাষ্ট্রদূত হিসেবে ঘোষিত হন।   ব্যক্তিগত জীবন  তিনি বিবাহিত এবং তার তিনটি সন্তান রয়েছে।   বহিঃসংযোগ       Regev answers questions about Israeli policy  Transcript of a radio interview with Regev  Another transcript of a radio interview with Regev  Mark Regev: The one-man Israeli defence force who is set to become ambassador to Britain  বিষয়শ্রেণী:১৯৬০-এ জন্ম বিষয়শ্রেণী:ইসরায়েলি কূটনীতিবিদ বিষয়শ্রেণী:জীবিত ব্যক্তি বিষয়শ্রেণী:বস্টন বিশ্ববিদ্যালয়ের প্রাক্তন শিক্ষার্থী বিষয়শ্রেণী:মেলবোর্নের ব্যক্তিত্ব বিষয়শ্রেণী:মেলবোর্ন বিশ্ববিদ্যালয়ের প্রাক্তন শিক্ষার্থী বিষয়শ্রেণী:অস্ট্রেলীয় ইহুদি বিষয়শ্রেণী:ইসরায়েলি ইহুদি বিষয়শ্রেণী:মেলবোর্নের ব্যক্তি
নলিনচন্দ্র দত্ত ( জানুয়ারি ১৮৯৩ – ১১ অক্টোবর ১৯৬৪) ছিলেন ভারতের স্বাধীনতা সংগ্রামের এক কর্মী।  প্রবর্তক সংঘের প্রতিষ্ঠাতা  মতিলাল রায়ের সংস্পর্শে এসে প্রথম দিকে বৈপ্লবিক কার্যে যুক্ত থাকেন এবং পরবর্তীতে সংঘের মুখপত্র প্রকাশ ও প্রচারে দায়িত্ব নেন।  সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৩৪৫-৩৪৬,   সংক্ষিপ্ত জীবনী  নলিনচন্দ্র দত্তের জন্ম ১৮৯৩ খ্রিস্টাব্দে জানুয়ারি মাসে  ব্রিটিশ ভারতের অধুনা  পশ্চিমবঙ্গের হুগলি জেলার  চন্দননগরের বোড়াই চণ্ডীতলায় তার মাতুলালয়ে। তার পিতা অঘোরনাথের নিবাস ছিল বর্ধমান জেলার মোড়ল গ্রামে। পিতার আর্থিক অবস্থা ভালো না থাকায় মাতুলালয়ে প্রতিপালিত হন এবং সেকারণে তার ছাত্রজীবন অর্থকষ্টে কাটে। তা সত্ত্বেও তিনি চন্দননগরের  ডুপ্লে কলেজ থেকে প্রবেশিকা, হুগলি কলেজ থেকে আই.এ, শ্রীরামপুর কলেজ থেকে বি.এ এবং কলকাতা বিশ্ববিদ্যালয় থেকে ১৯১৮ খ্রিস্টাব্দে এম.এ পাশ করেন। ছোটবেলা থেকেই  মতিলাল রায়ের সঙ্গে পরিচয় ছিল। ১৯০৫ খ্রিস্টাব্দে ছাত্রাবস্থায় বঙ্গভঙ্গ আন্দোলনের সময় নিবিড় সংস্পর্শে আসেন। প্রবর্তক সংঘ গড়ে তোলার কাজে তার যথেষ্ট অবদান আছে। প্রথম দিকে বৈপ্লবিক ক্রিয়া কলাপে সরাসরি যুক্ত ছিলেন। চন্দননগরের বিপ্লবী  মণীন্দ্রনাথ নায়েকের হাতে যে বোমা তৈরি হত, তার মালমশলা সংগ্রহে ও সংরক্ষণে এবং প্রবর্তক সংঘের নানা কেন্দ্রের সঙ্গে যোগাযোগ রক্ষায় বিশেষ সহায়ক ছিলেন। পরে প্রবর্তক সংঘের মুখপত্র ইংরাজী সাপ্তাহিক ১৯২০ খ্রিস্টাব্দের ১৫ ই আগস্ট দ্য স্ট্যান্ডার্ড বিয়ারার কলকাতার কার্তিক বসু লেন হতে প্রকাশিত হলে , পত্রিকার প্রকাশ ও প্রচারের দায়িত্ব গ্রহণ করেন। প্রসঙ্গত উল্লেখ্য এই যে, এই পত্রিকাতে  শ্রীঅরবিন্দের নানা  রচনা ও  রাসবিহারী বসুর লেখা নোটস্ ফ্রম জাপান নিবন্ধ প্রকাশিত হত।  তিনি প্রবর্তক বিদ্যার্থী ভবনের প্রথম অধ্যক্ষও হন। ১৯৫৯ খ্রিস্টাব্দে  মতিলাল রায়ের মৃত্যুর পর নলিনচন্দ্র প্রবর্তক সংঘের দ্বিতীয় সভাপতি নির্বাচিত হন এবং আমৃত্যু ওই পদে আসীন ছিলেন।  ১৯৬৪ খ্রিস্টাব্দের ১১ অক্টোবর নলিনচন্দ্র প্রয়াত হন এবং তারপর প্রবর্তক সংঘের সভাপতি হন অরুণচন্দ্র দত্ত।  তথ্যসূত্র  বিষয়শ্রেণী:১৯৬৪-এ মৃত্যু বিষয়শ্রেণী:১৮৯৩-এ জন্ম বিষয়শ্রেণী:পশ্চিমবঙ্গের বিপ্লবী বিষয়শ্রেণী:ভারতীয় বিপ্লবী বিষয়শ্রেণী:ভারতের স্বাধীনতা আন্দোলন বিষয়শ্রেণী:পশ্চিমবঙ্গের ভারতীয় স্বাধীনতা কর্মী বিষয়শ্রেণী:বাঙালি হিন্দু বিষয়শ্রেণী:বাঙালি সমাজসেবক বিষয়শ্রেণী:হুগলি জেলার ব্যক্তি বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী বিষয়শ্রেণী:ব্রিটিশ শাসনামলে বাংলার বিপ্লবী
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  ~মহীন (আলাপ) ১৬:৩৫, ২৪ মার্চ ২০২০ (ইউটিসি) টুনু কাওয়াল   – (অপসারণের প্রস্তাবনা দেখুনলগ দেখুন) () কেন উল্লেখযোগ্য সেটি স্পষ্ট করা হয়নি। তিনটি তথ্যসূত্রে শুধুমাত্র নামের উল্লেখ ছাড়া আর কিছুই বলা নেই।~ইসমাইল (আলাপ) ০৯:০৩, ১৮ মার্চ ২০২০ (ইউটিসি)   অপসারণের যোগ্য নিবন্ধ, নিবন্ধে যেসব তথ্যসূত্র দেওয়া হয়েছে সেগুলোতে নিবন্ধের সাথে সম্পৃক্ত ব্যক্তির সম্পর্কে তেমন লেখা নেই। সেই সাথে নিবন্ধে উল্লেখযোগ্যতা সম্পর্কে প্রয়োজনীয় তথ্য নেই। — রিয়াজ (আলাপ) ১৪:৩৮, ১৮ মার্চ ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
দিব্যাবদান () মূলসর্বাস্তিবাদী বিনয় থেকে উদ্ভূত বৌদ্ধ কাহিনীর সংস্কৃত সংকলন বিশেষ।"Fables in the Vinaya-Pitaka of the Sarvastivadin School" by Jean Przyluski, in The Indian Historical Quarterly, Vol.V, No.1, 1929.03 গ্রন্থসংকলনটি দ্বিতীয় শতাব্দীতে রচিত হওয়ায় কাহিনীগুলি যথেষ্ট প্রাচীন এবং লেখ রূপে প্রাপ্ত বৌদ্ধ সাহিত্যগুলির মধ্যে প্রথম দিককার বলে গণ্য করা হয়। এই গ্রন্থের কাহিনীগুলিতে কিছু বিশেষ মানুষ পূর্বের জন্মের কৃত কর্মের জন্য বর্তমান জীবনে কি ফলভোগ করেছেন, তা গৌতম বুদ্ধ একদল শিষ্যকে ব্যাখ্যা করার চেষ্টা করেছেন।   কাহিনী  এই গ্রন্থসংকলনে ৩৮টি কাহিনী রয়েছে। ১৮৪৪ খ্রিস্টাব্দে ইউজিন বার্নোফ ভারতীয় বৌদ্ধধর্মের ইতিহাসের ওপর তাঁর রচিত গ্রন্থে দিব্যাবদানের উল্লেখ করেছেন। ১৮৮৬ খ্রিস্টাব্দে এডওয়ার্ড বাইলস কাওয়েল এবং রবার্ট আলেকজান্ডার নীল এই গ্রন্থের পশ্চিমা সংস্করণ প্রকাশ করেন।Neil, Robert Alexander; Cowell, Edward B.: The Divyâvadâna: a collection of early Buddhist legends, now first edited from the Nepalese Sanskrit mss. in Cambridge and Paris; Cambridge: University Press 1886. ১৯৫৯ খ্রিস্টাব্দে পি. এল. বৈদ্য সংস্কৃত লেখাটিকে সম্পাদনা করেন।Vaidya, P. L. (1959). Divyāvadāna , Darbhanga: The Mithila Institute of Post-Graduate Studies and Research in Sanskrit Learning (romanized)   তথ্যসূত্র    আরো পড়ুন       বিষয়শ্রেণী:সংস্কৃত বৌদ্ধ গ্রন্থ বিষয়শ্রেণী:সংস্কৃত গ্রন্থ বিষয়শ্রেণী:ভারতীয় লোককাহিনি বিষয়শ্রেণী:ভারতীয় সাহিত্য বিষয়শ্রেণী:ভারতীয় কিংবদন্তি
থাম্ব|স্টকহোমে সুইডিশ একাডেমি অব সায়েন্সে এক সংবাদ সম্মেলনে নোবেল পুরস্কার বিজয়ী পল ক্রুগম্যান, রজার সিয়েন, মার্টিন চালফি, ওসামু শিমোমুরা, মাকোটো কোবায়াশি এবং তোশিহিদ মাসুকওয়া, ২০০৮ রজার ওয়াই. তিসিয়েন (১ ফেব্রুয়ারি, ১৯৫২) একজন চীনা মার্কিন প্রাণরসায়নবিদ। তিনি ইউনিভার্সিটি অব ক্যালিফোর্নিয়া, সান ডিয়েগো এর রসায়ন ও প্রাণরসায়নের একজন অধ্যাপক। তিনি ২০০৮ সালে রসায়নে নোবেল পুরস্কার লাভ করেন।   জন্ম ও শিক্ষাজীবন  তিসিয়েন হার্ভার্ড বিশ্ববিদ্যালয় থেকে ১৯৭২ সালে পদার্থবিজ্ঞান ও রসায়নে ব্যাচেলর অব সায়েন্স ডিগ্রি অর্জন করেন। তিনি কেমব্রিজ বিশ্ববিদ্যালয় থেকে ১৯৭৭ সালে পিএইচডি ডিগ্রি অর্জন করেন। ইউনিভার্সিটি অব ক্যালিফোর্নিয়া, বার্কলেতে শিক্ষকতা করেন ১৯৮২ থেকে ১৯৮৯ সাল পর্যন্ত। ১৯৮৯ সাল থেকে ইউনিভার্সিটি অব ক্যালিফোর্নিয়া, সান ডিয়েগো তে শিক্ষকতা করছেন।   পুরস্কার ও সম্মাননা   নোবেল পুরস্কার, (২০০৮)   তথ্যসূত্র    সম্পর্কিত প্রকাশনা   বহিঃসংযোগ   Nobel Prize in Chemistry, 2008  Tsien lab Website  Dr H.P. Heineken Prize for Biochemistry and Biophysics 2002 Tsien Nobel Prize lecture  The Wolf Prize in Medicine in 2004 (detail)   Research done by Roger Y. Tsien   The Chemistry of Fluorescent Indicators: the Work of Roger Y. Tsien   বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৫২-এ জন্ম বিষয়শ্রেণী:নোবেল বিজয়ী রসায়নবিদ বিষয়শ্রেণী:ক্যালিফোর্নিয়া বিশ্ববিদ্যালয়, সান ডিয়েগোর শিক্ষক বিষয়শ্রেণী:চিকিৎসাবিজ্ঞানে ওল্ফ পুরস্কার বিজয়ী বিষয়শ্রেণী:চীনা বংশোদ্ভূত মার্কিন ব্যক্তি বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:২০১৬-এ মৃত্যু বিষয়শ্রেণী:মার্কিন নোবেল বিজয়ী বিষয়শ্রেণী:মার্কিন প্রাণরসায়নবিদ বিষয়শ্রেণী:রয়েল সোসাইটির বিদেশি সদস্য বিষয়শ্রেণী:হার্ভার্ড কলেজের প্রাক্তন শিক্ষার্থী বিষয়শ্রেণী:ইউরোপীয় আণবিক জীববিজ্ঞান সংস্থার সদস্য বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির শিক্ষক
বায়ানা () ভারতের রাজস্থান রাজ্যের ভরতপুর জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৯৬ মিটার (৬৪৩ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে বায়ানা শহরের জনসংখ্যা হল ৩৩,৫০৪ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৬৪%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫১%। সারা ভারতের সাক্ষরতার হার ৫৯.৫%, তার চাইতে বায়ানা এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
ব্যবহার  উইকিউপাত্ত থেকে "id" প্যারামিটার ব্যবহার করে:  {{ }}  {{ | name= নাম }}  {{ | name= নাম | accessdate= তারিখ }}  "id" প্যারামিটার ব্যবহার করে:  {{ | id= আইডি }}  {{ | id= আইডি | name= নাম }}  {{ | id= আইডি | name= নাম | accessdate= তারিখ }}  "ref" প্যারামিটার ব্যবহার করে:  {{ | ref= REF }}  {{ | ref= REF | name= নাম }}  {{ | ref= REF | name= নাম | accessdate= তারিখ }} ব্যবহারের উদাহরণ উইকিউপাত্ত "id" প্যারামিটার ব্যবহার করে ইউআরএল:  http://www.cricketarchive.com/Archive/Players/1/1933/.html ব্যবহার:  {{  | name= শচীন টেন্ডুলকার }}    accessdate প্যারামিটারের সাথে ব্যবহার:  {{ | name= শচীন টেন্ডুলকার | accessdate= ১ মার্চ ২০১৭ }}    "id" প্যারামিটার ব্যবহার করে ইউআরএল:  http://www.cricketarchive.com/Archive/Players/1/1933/.html  ব্যবহার:  {{ | id= 1933 | name= শচীন টেন্ডুলকার }}    accessdate প্যারামিটারের সাথে ব্যবহার:  {{ | id= 1933 | name= শচীন টেন্ডুলকার | accessdate= ১ মার্চ ২০১৭ }}     "ref" প্যারামিটার ব্যবহার করে ইউআরএল:  http://www.cricketarchive.com/.html  ব্যবহার:  {{ | ref= Archive/Grounds/22/1547 | name= জাফর আলী স্টেডিয়াম }}    ref প্যারামিটারে ".html" সহ ব্যবহার:  {{ | ref= Archive/Grounds/22/1547.html | name= জাফর আলী স্টেডিয়াম }}    accessdate প্যারামিটারের সাথে ব্যবহার:  {{ | ref= Archive/Grounds/22/1547 | name= জাফর আলী স্টেডিয়াম | accessdate= ১ মার্চ ২০১৭ }}     আরও দেখুন
পাইপেরিন ও এর সমাণু স্যাভিসিন, গোল মরিচ এবং লম্বা মরিচের স্বাদের জন্য দায়ী এ্কটি উপক্ষার। এটি বিভিন্ন প্রথাগত ঔষধে ব্যবহৃত হয়।   প্রস্তুতি  পানিতে সামান্য দ্রবণীয়তার কারণে, ডাইক্লোরোমিথেনের মতো জৈব দ্রাবক ব্যবহার করে সাধারণত কালো মরিচ থেকে পাইপারিন বের করা হয়।  পিপারিনের পরিমাণ লম্বা মরিচে 1-2% থেকে, বাণিজ্যিক সাদা এবং কালো মরিচে 5-10% পর্যন্ত পরিবর্তিত হয়।   রজন অপসারণের জন্য পটাশিয়াম হাইড্রক্সাইডের অ্যালকোহোলিক দ্রবণ দিয়ে কালো মরিচের ঘন অ্যালকোহলিক দ্রবণ থেকেও পাইপেরিন প্রস্তুত করা যেতে পারে (বোলেন চ্যাভিসিন ধারণানুসারে, পিপারিনের একটি আইসোমার পাওয়া যায়)। দ্রবণ অদ্রবণীয় অবশিষ্টাংশ থেকে পৃথক করতে সময় লাগে। এই সময়ের মধ্যে, অ্যালকালয়েড ধীরে ধীরে দ্রবণ থেকে স্ফটিক এ পরিণত হয়।   পাইপেরিন, পাইপেরিডিনে পাইপেরোনাইল ক্লোরাইডের বিক্রিয়া দ্বারা সংশ্লেষিত হয়।   বিক্রিয়া  পাইপেরিন শুধুমাত্র শক্তিশালী অ্যাসিডের সাথে বিক্রিয়ায় লবণ উৎপন্ন করে। প্লাটিনিক্লোরাইড (B4·H2PtCl6) লালচে কমলা রঙ তৈরি করে ("B" কোনো প্রতীক নয়, এটি অ্যালকালয়েড ক্ষারের এক মোলকে নির্দেশ করে)। সামান্য হাইড্রোক্লোরিক অ্যাসিডের উপস্থিতিতে ক্ষারের অ্যালকোহলিক দ্রবণে যোগ করা পটাশিয়াম আয়োডিনের আয়োডিন, বৈশিষ্ট্যযুক্ত পিরিয়ডাইড উৎপন্ন করে (B2·HI·I2), যার গলনাঙ্ক ১৪৫°C এবং এটি ইস্পাত-নীল স্ফটিক তৈরি করে।   পাইপেরিনকে একটি ক্ষার দ্বারা পাইপেরিডিন এবং পাইপেরিক অ্যাসিডে আর্দ্র বিশ্লেষিত করা যেতে পারে।    ইতিহাস  ১৮১৯ সালে হ্যান্স ক্রিশ্চিয়ান অরস্টেড পাইপেরিন আবিষ্কার করেন। তিনি এটিকে কালো এবং সাদা উভয় মরিচের উদ্ভিদ পাইপার নিগ্রাম থেকে প্রস্তুত করেছিলেন।  পাইপারিন পাইপার লংগাম এবং পাইপার অফিসিনারামেও পাওয়া গেছে (Miq. ) CDC. (= Piper retrofractum Vahl), "লং পিপার" নামক দুটি প্রজাতি।    জৈব রসায়ন এবং ঔষধি দিক  তাপ এবং অম্লতা-সংবেদনশীল ক্ষণস্থায়ী রিসেপ্টর সম্ভাব্য চ্যানেল আয়ন চ্যানেল, TRPV1 এবং TRPA1, নোসিসেপ্টরগুলিতে, ব্যথা-সংবেদনকারী নার্ভ কোষগুলির সক্রিয়করণের ফলে পাইপারিন একটি তীব্র সংবেদন সৃষ্টিকারী উপাদন।  খাদ্য এবং খাদ্যতালিকাগত পরিপূরকগুলিতে অন্যান্য যৌগের জৈব উপলভ্যতাকে প্রভাবিত করার সম্ভাব্যতার জন্য পাইপেরিন প্রাথমিকভাবে গবেষণার অধীনে রয়েছে, যেমন কার্কিউমিনের জৈব উপলভ্যতার উপর সম্ভাব্য প্রভাব।    আরও দেখুন    পাইপেরিডিন, একটি চক্রাকার ছয় সদস্যের অ্যামাইন যা পাইপারিনের হাইড্রোলাইসিসের ফলে হয়  পাইপেরিক অ্যাসিড, কার্বোক্সিলিক অ্যাসিডও পাইপেরিনের হাইড্রোলাইসিস থেকে প্রাপ্ত  ক্যাপসাইসিন, মরিচের সক্রিয় রাসায়নিক  অ্যালিল আইসোথিওসায়ানেট, সরিষা, মূলা, হর্সরাডিশ এবং ওয়াসাবিতে সক্রিয় তেঁতুলের রাসায়নিক  অ্যালিসিন, কাঁচা রসুন এবং পেঁয়াজের সক্রিয় তরল গন্ধের রাসায়নিক (তীক্ষ্ণতা এবং চোখের জ্বালা সম্পর্কিত অন্যান্য রাসায়নিকের আলোচনার জন্য সেই নিবন্ধগুলি দেখুন)  ইলেপসিমাইড  পাইপারলংগুমিন   তথ্যসূত্র   বিষয়শ্রেণী:পাইপেরিডিন বিষয়শ্রেণী:অ্যালকালয়েড বিষয়শ্রেণী:রাসায়নিক পদার্থ বিষয়শ্রেণী:জৈব যৌগ বিষয়শ্রেণী:বেনজোডিওক্সোল বিষয়শ্রেণী:কার্বক্সামাইড
থাম্ব| সিয়ার-ই নবী একটি চিত্র, আলী মুহাম্মদ এবং তার সঙ্গীদের উপস্থিতিতে নাদর ইবনে আল-হারিসের শিরশ্ছেদ করছেন। আল-নাদর ইবনে আল-হারিস ইবনে আলকামা ইবনে কালাদা ইবনে আবদ মানাফ ইবনে আবদ আল-দার ইবনে কুসায়ি ( ) (মৃত্যু. ৬২৪ খ্রিস্টাব্দে) একজন আরব পৌত্তলিক চিকিৎসক ছিলেন যিনি ইসলামিক নবী মুহাম্মদের সর্বশ্রেষ্ঠ কুরাইশি বিরোধীদের একজন হিসেবে বিবেচিত হন। তিনি বদরের যুদ্ধের পর পৌত্তলিক যোদ্ধা এবং পতাকাবাহী হিসেবে বন্দী হন এবং মক্কায় নবী মুহাম্মদ এবং মুসলমানদের বিরুদ্ধে তার অংশগ্রহণ ও নিপীড়নের জন্য তাকে মৃত্যুদণ্ড দেওয়া হয়। যুদ্ধ থেকে মদিনায় ফিরে আসার আগে আলী ইবনে আবি তালিব আস-সাফরা'তে নবী ও সাহাবাদের সামনে তার শিরশ্ছেদ করে মৃত্যুদন্ড কার্যকর করেন।  সিরাত অনুসারে, এই ঘটনার সময় দুই বন্দী - আল-নাদর ইবনুল-হারিস এবং 'উকবা ইবনে আবু মুয়াইতকে মৃত্যুদণ্ড দেওয়া হয়েছিল, প্রথম জনকে আলী এবং পরের জনকে আসিম বিন সাবিত আল-আনসারী কার্যকর করেন। অধ্যাপক সারাহ বোয়েন সাভান্তের মতে, এই ঘটনাটি নাদরের বোনকুতাইলাকে তার মৃত্যুতে একটি শোকগাথা রচনা করতে অনুপ্রাণিত করে বলে দাবি করে, যাতে হত্যা জন্য মুহাম্মাদকে দায়ী করা হয়।   জীবন  মক্কার সময়কালে, নাদর মুসলিম সম্প্রদায়ের বয়কটের পক্ষে সমর্থন করে মুসলিমদের কাছে পণ্য বিক্রি বন্ধ করে তাদের অনাহারে রাখার নেতৃত্ব্দানকারী দলিল লেখক হিসাবে পরিচিত ছিল। তিনি মক্কার যুগে ইসলামিক নবী মুহাম্মদ এবং তাঁর বার্তার অন্যতম বিরোধী এবং তাদের নিপীড়নের  প্রবর্তক ছিল। মুকাতিল ইবনে সুলায়মানের মতো ইসলামিক ঐতিহ্যবাদীদের মতে, নাদর তার কুরআনের আয়াতে প্রাচীন মানুষের গল্পের ভিত্তিতে মুহাম্মদ বিরুদ্ধে চুরির অভিযোগ এনেছিল। বদরের যুদ্ধে তার সেনাবাহিনী মুসলিমদের আক্রমণে পরাজিত হওয়ার পর তাকে বন্দী করা হয় এবং মক্কার নিপীড়নে তার অংশগ্রহণ ও জড়িত থাকার জন্য তাকে মৃত্যুদণ্ড দেওয়া হয়। মুহাম্মাদ মোহর আলী আল-নাদরকে  ঘাতক হিসাবেও উল্লেখ করেছেন যে মুহাম্মদকে মদিনায় হিজরতের আগে হত্যা করার চেষ্টা করেছিল। ব্রিটিশ প্রাচ্যবিদ ডেভিড স্যামুয়েল মারগোলিউথ অবশ্য দাবি করেছেন যে তাকে তার চ্যালেঞ্জ এবং মুহাম্মাদকে উপহাস করার জন্য মৃত্যুদণ্ড দেওয়া হয়েছিল এবং এই সংস্করণটি তাবারি সহ নবম এবং দশম শতাব্দীর কিছু মুসলিম উৎস দ্বারা সমর্থিত। আল-ওয়াকিদি উল্লেখ করেছেন যে যখন নাদর মুসলমানদের জিজ্ঞাসা করেছিলেন কেন তাকে মৃত্যুদণ্ড দেওয়া হবে, তারা উত্তর দিয়েছিল যে এটি তার নিপীড়ন ও নির্যাতনের পাশাপাশি কুরআনকে উপহাস করার জন্য।   নাদির বিন আল-হারিসের শিরশ্ছেদ সম্পর্কে কুরআনের আয়াত  ইবনে কাসির তার তাফসির ইবনে কাসির গ্রন্থেও এই ঘটনাটি উল্লেখ করেছেন এবং উল্লেখ করেছেন যে কুরআনের আয়াত ৮:৩১ নাদির বিন আল-হারিস সম্পর্কে অবতীর্ণ হয়েছিল। কুরআন ৮:৩১ এবং কুরআন ৮:৫ সম্পর্কে ইবনে কাসিরের ভাষ্য নিম্নরূপ: and    আরও দেখুন    হেজাজ  মুহাম্মদের অভিযানের তালিকা   তথ্যসূত্র   বিষয়শ্রেণী:৬২৪-এ মৃত্যু বিষয়শ্রেণী:জন্মের সাল অজানা বিষয়শ্রেণী:৭ম শতাব্দীর আরব ব্যক্তি
বড়ঞা (বিধানসভা কেন্দ্র) ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র। এই কেন্দ্রটি  তফসিলি জাতির জন্য সংরক্ষিত। পূর্বে আসনটি খোলা ছিল।  এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ৬৭ নং বড়ঞা (এসসি) বিধানসভা কেন্দ্রটি বড়ঞা ১, পাঁচথুপি, সুন্দরপুর, বড়ঞা ২, খড়জুনা, সবলদহ, বিপ্রশেখর, কুলি, সবলপুর, কুরুননরুন ও সাহোরা গ্রাম পঞ্চায়েতগুলি বড়ঞা সমষ্টি উন্নয়ন ব্লক এবং গাড্ডা, জাজান ও গুনদিরিয়া গ্রাম পঞ্চায়েত গুলি ভরতপুর-১ সমষ্টি উন্নয়ন ব্লক এর অন্তর্গত।  বড়ঞা বিধানসভা কেন্দ্রটি ১০ নং বহরমপুর লোকসভা কেন্দ্রের অন্তর্গত।  বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ১৯৫১বড়ঞা খড়গ্রামসত্যেন্দ্র চন্দ্র ঘোষ মৌলিক ভারতীয় জাতীয় কংগ্রেসবড়ঞা খড়গ্রামসুধীর মণ্ডলভারতীয় জাতীয় কংগ্রেস ১৯৫৭কোনো আসন ছিল না ১৯৬২কোনো আসন ছিল না১৯৬৭বড়ঞাঅমলেন্দ্র লাল রায়বিপ্লবী সমাজতন্ত্রী দল১৯৬৯অমলেন্দ্র লাল রায়বিপ্লবী সমাজতন্ত্রী দল১৯৭১সুনিল মোহন ঘোষ মৌলিকভারতীয় জাতীয় কংগ্রেস১৯৭২সুনিল মোহন ঘোষ মৌলিকভারতীয় জাতীয় কংগ্রেস১৯৭৭অমলেন্দ্র লাল রায়বিপ্লবী সমাজতন্ত্রী দল১৯৮২অমলেন্দ্র লাল রায়বিপ্লবী সমাজতন্ত্রী দল১৯৮৭অমলেন্দ্র লাল রায়বিপ্লবী সমাজতন্ত্রী দল১৯৯১দেবব্রত বন্দ্যোপাধ্যায়বিপ্লবী সমাজতন্ত্রী দল১৯৯৬দেবব্রত বন্দ্যোপাধ্যায়বিপ্লবী সমাজতন্ত্রী দল২০০১অমলেন্দ্র লাল রায়বিপ্লবী সমাজতন্ত্রী দল ২০০৬বিশ্বনাথ বন্দ্যোপাধ্যায়বিপ্লবী সমাজতন্ত্রী দল২০১১প্রতিমা রজকভারতীয় জাতীয় কংগ্রেস   নির্বাচনী ফলাফল ২০১১ ২০১১ সালের নির্বাচনে, কংগ্রেসের প্রতিমা রজক তার নিকটতম প্রতিদ্বন্দ্বী আরএসপির বিনয় সরকারকে পরাজিত করেন।     ১৯৭৭-২০০৬ ২০০৬ সালের বিধানসভা নির্বাচনে, আরএসপি'র বিশ্বনাথ ব্যানার্জী বারোয়ান বিধানসভা কেন্দ্র থেকে জয়লাভ করেন তার নিকটতম প্রতিদ্বন্দ্বী কংগ্রেসের অরিত মজুমদারকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে আরএসপি'র অমলেন্দ্রলাল রায় কংগ্রেসের তাপস দাশগুপ্তকে পরাজিত করেন। আরএসপি'র দেবব্রত ব্যানার্জী ১৯৯৬ সালে কংগ্রেসের আলী হোসেন মণ্ডলকে এবং ১৯৯১ সালে কংগ্রেসের সুদীপ মোহন ঘোষ মৌলিককে পরাজিত করেন। আরএসপি'র অমলেন্দ্র লাল রায় ১৯৮৭ সালে কংগ্রেসের গদাদর ঘোষকে, ১৯৮২ সালে কংগ্রেসের আলী হোসেন মণ্ডলকে  এবং ১৯৭৭ সালে কংগ্রেসের সুনিল মোহন ঘোষ মৌলিককে পরাজিত করেন।  ১৯৫১-১৯৭২ ১৯৭২  এবং ১৯৭১ সালে  কংগ্রেসের সুনিল মোহন ঘোষ মৌলিক  জয়ী হন। ১৯৬৯  এবং ১৯৬৭ সালে  আরএসপির  অমলেন্দ্রলাল রায়  জয়ী হন।  ১৯৬২  এবং ১৯৫৭ সালে  বড়ঞা কেন্দ্রে আসন ছিল না। ১৯৫১ সালে স্বাধীন ভারতের প্রথম নির্বাচনে  বারোয়ান খড়গ্রাম একটি যৌথ আসন ছিল, কংগ্রেসের সত্যেন্দ্র চন্দ্র ঘোষ মৌলিক এবং সুধীর মণ্ডল উভয়ই যৌথআসন থেকে জয়ী হন।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:মুর্শিদাবাদ জেলার রাজনীতি
মরিয়ম বেহনাম (, ২৫ ফেব্রুয়ারি ১৯২১ - ৪ ডিসেম্বর ২০১৪) একজন ইরানি বংশোদ্ভূত এমিরতি লেখক, কূটনীতিক ও নারী অধিকার কর্মী। উচ্চ বিদ্যালয় থেকে স্নাতক এবং পাকিস্তানে শিক্ষক হিসেবে কর্মজীবন শুরু করার পর, তিনি ইরানে ফিরে আসেন এবং প্রথমে তেহরানে ও পরে বন্দর আব্বাসে সামাজিক উন্নতি প্রকল্পে কাজ শুরু করেন। ১৯৬০-এর দশকে, তিনি পাকিস্তানে ফিরে আসেন এবং সাংস্কৃতিক সংযুক্তি হিসেবে আট বছর ধরে সাংস্কৃতিক কেন্দ্র,  গ্রন্থাগার স্থাপন ও ইরানি সংস্কৃতির প্রচারের মাধ্যমে  কাজ করেন। ১৯৬৫ সালের ভারত-পাকিস্তান যুদ্ধের সময়, যখন অন্য কূটনীতিকরা দেশ ছেড়ে পালিয়ে গিয়েছিলেন, তিনি দেশে থাকার জন্য এবং তার কাজ অব্যাহত রাখার জন্য ইরানি অর্ডার অফ দ্যা ক্রাউন এবং পাকিস্তানি সাহসের একটি সম্মাননা পেয়েছিলেন।১৯৭২ সালে ইরানে ফিরে, তিনি সিস্তান ও বালুচিস্তান প্রদেশের শিল্প ও সংস্কৃতি মন্ত্রকের সাথে কাজ করেন এবং পরে হরমোজগান প্রদেশে এলাকার সাংস্কৃতিক ঐতিহ্য সংরক্ষণ ও প্রচারের জন্য উন্নয়নমূলক কর্মসূচি গড়ে তোলেন।  মরিয়ম বিপ্লবের সময় ১৯৭৮ সালে ইরান থেকে পালিয়ে দুবাইতে স্থায়ী হন। তিনি একটি সংবাদপত্র লেখক হিসাবে কাজ করেন এবং তারপরে চারুকলা উন্নীত করার জন্য সাংস্কৃতিক পত্রিকা আল জুমার সহ-প্রতিষ্ঠা করেন। তিনি মহিলা সংস্থায় যোগদান করেন এবং নারীদের উন্নত অধিকারের পক্ষে ওকালতি করেন এবং ঐতিহ্যবাহী কারুশিল্প সংরক্ষণের জন্য প্রশিক্ষণ কর্মসূচিকে উস্কে দিতে সাহায্য করেন। ১৯৯০-এর দশকের শুরু থেকে, তিনি বেশ কয়েকটি উপন্যাস ও একটি আত্মজীবনী, পাশাপাশি কবিতা প্রকাশ করেছিলেন। তিনি ২০১০ সালে এমিরেটস ওম্যান অফ দ্য ইয়ার হিসেবে সম্মানিত হন।   জীবনের প্রথমার্ধ  মরিয়ম বেহনাম ১৯২১ সালের ২৫ ফেব্রুয়ারি ইরানের হরমোজগান প্রদেশের বান্দর লেঙ্গেহে হাফসা আব্বাস ও আবদুল ওয়াহিদ বেহনামের ঘরে জন্মগ্রহণ করেন।  তার ধনী পরিবার মুক্তার ব্যবসার সাথে জড়িত ছিল  এবং "বোম্বাই, বাহরাইন, দুবাই, করাচি ও প্যারিস"-এ মালিকানাধীন বাড়ি ছিল।  একই বছর ভূমিকম্প তার জন্মস্থানে আঘাত হানে এবং তার একটি শক্তিশালী ব্যক্তিত্বের কারণে, তাকে  "জেলজেলাহ বিবি" (ছোট ভূমিকম্প) ডাকনাম দেওয়া হয়েছিল।  তার মা মারা যান, যখন তিনি দশ বছর বয়স বয়সী এবং তাকে তার পাঁচজন বেঁচে থাকা ভাইবোন সহ তার ঠাকুমা মোনখালি আব্বাসের নিকট বেড়ে ওঠেন। তার পরিবারের ইচ্ছার বিরুদ্ধে, যিনি মেয়েদের শিক্ষিত হওয়ার কোনো কারণ দেখেননি, তিনি সরকারি বিদ্যালয়ে যাওয়ার জন্য চাপ দেন এবং অবশেষে করাচির জুফেল হার্স্ট হাই স্কুলে পড়ার অনুমতি পান।  তথ্যসূত্র  বিষয়শ্রেণী:২০শ শতাব্দীর লেখিকা বিষয়শ্রেণী:ইরানি নারী অধিকার কর্মী বিষয়শ্রেণী:ইরানি নারীবাদী বিষয়শ্রেণী:পাঞ্জাব বিশ্ববিদ্যালয়, লাহোরের প্রাক্তন শিক্ষার্থী বিষয়শ্রেণী:২০১৪-এ মৃত্যু বিষয়শ্রেণী:১৯২১-এ জন্ম বিষয়শ্রেণী:উদ্ধৃতি শৈলীতে ফার্সি ভাষার উৎস (fa)
শাহজাদী (সার্বভৌম রাজকন্যা) জাহানার বেগম সাহিব (ইংরেজি: Jahanara Begum Sahib) (উর্দু: شاهزادی  جہاں آرا بیگم صاحب) (২ এপ্রিল ১৬১৪ – ১৬ সেপ্টেম্বর ১৬৮১) ছিলেন সম্রাট শাহ জাহান ও সম্রাজ্ঞী মুমতাজ মহলের জ্যেষ্ঠ কন্যা। তিনি তার পিতার উত্তরাধিকারী এবং ষষ্ঠ মুঘল সম্রাট আওরঙ্গজেবের জ্যেষ্ঠ বোন ছিলেন।  তথ্যসূত্র   সাহিত্য   বিষয়শ্রেণী:১৬১৪-এ জন্ম বিষয়শ্রেণী:১৬৮১-এ মৃত্যু বিষয়শ্রেণী:মুঘল সম্রাজ্ঞী বিষয়শ্রেণী:মুঘল আভিজাত্য বিষয়শ্রেণী:ভারতীয় মহিলা রাজপদ বিষয়শ্রেণী:ভারতীয় সুফি বিষয়শ্রেণী:সুফী সন্ত বিষয়শ্রেণী:সুফী কবি বিষয়শ্রেণী:নারী কবি বিষয়শ্রেণী:আগ্রার ব্যক্তি বিষয়শ্রেণী:ইসলাম এবং নারী বিষয়শ্রেণী:ইসলামের ইতিহাস বিষয়শ্রেণী:মুঘল সাম্রাজ্যের নারী বিষয়শ্রেণী:আজমিরের ব্যক্তি বিষয়শ্রেণী:মুঘল রাজকুমারী বিষয়শ্রেণী:সুফি কবি বিষয়শ্রেণী:ইরানি বংশোদ্ভূত ভারতীয় ব্যক্তি বিষয়শ্রেণী:ইসলাম ধর্মীয় নেতা বিষয়শ্রেণী:১৭শ শতাব্দীর ভারতীয় নারী বিষয়শ্রেণী:১৭শ শতাব্দীর ভারতীয় ব্যক্তি বিষয়শ্রেণী:১৭শ শতাব্দীর ভারতীয় লেখক
ইয়াহু! নিউজ হল একটি সংবাদ ওয়েবসাইট যা ইয়াহু! দ্বারা একটি ইন্টারনেট-ভিত্তিক সংবাদ সমষ্টিকারী হিসাবে উদ্ভূত হয়েছে। সাইটটি ইয়াহু! সফ্টওয়্যার প্রকৌশলী ব্র্যাড ক্লোসি আগস্ট ১৯৯৬ সালে তৈরি করেছিল। নিবন্ধগুলি মূলত অ্যাসোসিয়েটেড প্রেস, রয়টার্স, ফক্স নিউজ, আল জাজিরা, এবিসি নিউজ, ইউএসএ টুডে, সিএনএন এবং বিবিসি নিউজের মতো সংবাদ পরিষেবাগুলি থেকে এসেছে।  ২০০০ সালে, ইয়াহু! নিউজ সাইটের বিষয়বস্তু ট্র্যাক করার পৃষ্ঠাগুলি চালু করেছে যা ইমেলের মাধ্যমে সবচেয়ে বেশি দেখা হয়েছে এবং সবচেয়ে বেশি শেয়ার করা হয়েছে। বিশেষ করে "সবচেয়ে বেশি ইমেল করা" পেজটি অনলাইন নিউজ অ্যাগ্রিগেশনে একটি উদ্ভাবন হিসেবে উল্লেখ করা হয়েছে।  ইয়াহু! সংবাদ ব্যবহারকারীদের নিবন্ধে মন্তব্য করতে পারবেন। ২০০৬ সালের শেষের দিকে এবং ২০১০ সালের প্রথম দিকে, মডারেশন চ্যালেঞ্জের কারণে মন্তব্য করা আংশিকভাবে অক্ষম করা হয়েছিল।    এছাড়াও দেখুন    অ্যাপল নিউজ  গুগল নিউজ   তথ্যসূত্র    বহিঃসংযোগ        বিষয়শ্রেণী:আইওএস সফটওয়্যার বিষয়শ্রেণী:ইয়াহু! বিষয়শ্রেণী:মার্কিন যুক্তরাষ্ট্রের সংবাদ ওয়েবসাইট বিষয়শ্রেণী:উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা বিষয়শ্রেণী:১৯৯৬-এ প্রতিষ্ঠিত ইন্টারনেট সম্পত্তি বিষয়শ্রেণী:ইয়াহু! সম্প্রদায় ওয়েবসাইট বিষয়শ্রেণী:ইয়াহু! নিউজ